御前左军统制魏友、镇江府驻扎御前后军统制王方死之，李横、刘汜仅以身免。方诸军渡江而北也，刘锜使人持黄、白帜登高山望之，戒之曰：「贼至举白帜；合战举二帜，胜则举黄帜。」是日二帜举，逾时，锜曰：「黄帜久不举，吾军殆矣。」刘锜愤懑，病益甚。都督府参赞军事虞允文自采石来，督舟师与金人战。虞允文经过镇江，谒刘锜问疾。刘锜执虞允文手曰：「疾何必问！朝廷养兵三十年，一技不施，而大功乃出一儒生，我辈愧死矣！」召诣阙，提举万寿观。刘锜假都亭驿居之。金之聘使将至，留守汤思退除馆以待，遣黄衣谕刘锜徙居别试院，刘锜